[θε]οι. [εδοξε ται π]ολει των δελφων. επει βασιλευς σελευκος βασιλεως [αντιοχ]ου αποστειλας γραμματα ποτι ταν πολιν αξιοι το τε ιερον το [τας] αφροδιτας τας στρατονικιδος και ταν πολιν των σμυρναιων [ιε]ραν και ασυλον ειμεν αυτος προτερον πεπεισμενος τωι του θεου χρησμωι και πεποιηκως α και ταν πολιν αξιοι επικεχωρηκε δε τοις [σμυρ]ναιοις ταν τε πολιν και ταν χωραν αυτων ελευθεραν ειμεν και αφο[ρο]λογητον και ταν τε υπαρχουσαν αυτοις χωραν βεβαιοι και ταν πατρι[ον] επαγγελλεται αποδωσειν οιονται δε δειν και οι σμυρναιοι πρεσβευτας απο[στει]λαντες ερμοδωρον και δημητριον αναγραφημεν εν τωι ιερωι ωσπ[ερ και] ο βασιλευς αξιοι τα επικεχωρημενα αυτοις δεδοχθαι ται πολει των δελφων το τε ιερον το τας αφροδιτας τας στρατονικιδος και ταμ πολιν των [σμυρ]ναιων ιεραν και ασυλον ειμεν καθαπερ ο τε βασιλευς επεστελκε [και] α των σμυρναιων πολις αξιοι εντειλασται δε και τοις θεωροις τοι[ς τα] πυθια επαγγελλοντοις επαινεσαι τον βασιλεα σελευκον επι τε το[υτοις] και ται ευσεβειαι και τωι επακολουθηκεναι τωι του θεου χρησμωι και θυσαι ται αφροδιται αναγραψαι δε το μεν ψαφισμα τοδε ταν πολιν εν τωι ιερωι του θεου ταν δ επιστολαν εν τωι αρχειωι εν τωι τοιχωι.
Phokis — Delphi — 246 or 242 BC — SGDI 2733
 246 or 242 BC 